— 183 — 
terior fit piscatura. In ceteris passini capiuntur in Terekio iidem Acipen- 
seres , Husones ac frequentiores iis Acipenseres stellati ; at rutheni 
Salmonesque leucichthyes , in Volga frequentissimi, plane disiderantur in 
Terekio; e contra Salmones salares, in Volga rarissimi, frequentia ibi- 
dem ac proceritate excellunt. Frequentissimus quoque est in Terekio 
Cyprinus chalcoides , hiemali potissimum tempore , quo alios omnes nu- 
mero superat, ad quatuor passim pedes longus, ac viginti librarum pon- 
deris; Carpiones quoque eadem fere copia eademque proceritate, qua 
in Volga amne, ibi conspicui; ad rariores pertinent Esoces, Luciopercae, 
Percae fluviatiles. Cyprini aspii, bramae aliique. 
Multo nobilior piscatura in pristino Rhymno, hodierno Urali fluvio; 
hoc scilicet territorium Casaccorum Uralensium marinum jam inde a 
colliculo Porochowoje incipit et ad illud principis Jussupowii usque, ac 
dein in ipso fluvio ad urbem usque Uralsk extenditur; apud Uralenses 
celebratae piscium capturae ad littora maris, praeprimis Kurchaiscensis, 
vere suscipienda, si fluvios adscendunt pisces pro ovulis deponendis, nec 
non Achanensis, hieme absolvenda. 
In hoc itaque Urale fluvio piscatura per totum fere annum absolvitur 
et Casacci Uralenses ab eo omnia fere, quae habent, domestica colligunt 
emolumenta. Cujus piscaturae causa prope urbem Uralsk trans fluvium 
constructae moles ( rossice yTtiori. ) , quibus pisces impediuntur , quo 
minus fluvium ultra adscendant ; in universum piscaturae limites trans 
fluvium quingenta milliaria rossica, et quod excurrit, extenduntur. Casacci 
legibus utuntur in ea exercenda stricte observandis; quaelibet scilicet 
piscatura inchoatur e decreto militaris Casaccorum auctoritatis, initium 
fmesque ejus definientis; eliguntur pro qualibet captura magistratus, 
dicti Atamani, qui curant, ne quis offendatur et ut insimul omnes stato 
tempore operam navent piscando. Vernalem illam soli absolvunt Casacci 
